钦定古今图书集成/理学汇编/学行典/第092卷 > 礼记 > 《王制》
## 钦定古今图书集成/理学汇编/学行典/第092卷 > 礼记 > 《王制》

乐正崇四术、立四教，顺先王《诗》《书》《礼》《乐》以造士。春秋
教以礼、乐，冬夏教以《诗》《书》。

〈陈注〉术者，道路之名，言《诗》《书》《礼》《乐》四者之教，乃入德之路，故言“术”也。古人之教，虽曰四时各有所习，其实亦未必截然弃彼而习此，恐亦互言耳。非《春秋》不可教《诗》《书》，《冬》《夏》不可教《礼》《乐》也。